Miss Universe 1998

Ang **Miss Universe 1998**, ay ang ika-47 edisyon ng Miss Universe pageant, na ginanap sa Stan Sheriff Arena sa Honolulu, Hawaii, Estados Unidos noong 12 Mayo 1998.

Pagkatapos ng kompetisyon, kinoronahan ni Brook Lee ng Estados Unidos si Wendy Fitzwilliam ng Trinidad at Tobago bilang Miss Universe 1998. Ito ang ikalawang tagumpay ng Trinidad at Tobago sa kasaysayan ng kompetisyon. Nagtapos bilang first runner-up si Veruska Ramírez ng Beneswela, habang nagtapos bilang second runner-up si Joyce Giraud ng Porto Riko.

Mga kandidata mula sa walumpu't-isang bansa at teritoryo ang lumahok sa kompetisyong ito. Pinangunahan ni Jack Wagner ang kompetisyon, samantalang sina Miss USA 1996 Ali Landry at Julie Moran ang nagbigay ng komentaryo sa buong kompetisyon. Nagtanghal sina K-Ci & JoJo, at Sunland sa edisyong ito.

## Kasaysayan 
thumb|250x250px|Stan Sheriff Center, ang lokasyon ng Miss Universe 1998

### Lokasyon at petsa ng kompetisyon 
Noong Enero 1996, inanunsyo ng *national director* ng Miss Indonesia na si Mooryati Soedibyo sa isang panayam sa dyaryong Indones na Jawa Pos na magaganap ang Miss Universe Jakarta, Indonesya sa taong 1998. Ayon kay Soedibyo, inaamin niyang maaaring magdulot ng kontrobesiya para sa karamihan ng mga Indones ang pagdaos ng Miss Universe sa Jakarta. Gayunpaman, muling hindi payagan ng pamahalaan ng Indonesya na sumali ang mga Indonesa sa Miss Universe noong Mayo 1996, hindi na nagpatuloy ang mga negosasyon upang dalhin ang Miss Universe sa Jakarta. 

Inanunsyo noong Enero 1998 na ang ika-47 edisyon ng Miss Universe ay magaganap sa Stan Sheriff Arena, sa loob ng *campus* ng University of Hawaiʻi at Mānoa, Honolulu, Hawaii. Ito ang unang beses na idinaos ang Miss Universe sa estado ng Hawaii. Naganap ang kompetisyon sa Hawaii sa loob ng labimpitong araw. 

### Pagpili ng mga kalahok 
Ang mga kalahok mula sa walumpu't-isang bansa at teritoryo ay napili upang lumahok sa kompetisyon. Dalawang kandidata ang nailuklok matapos ang pag-urong ng orihinal na kalahok.

#### Mga pagpalit 
Iniluklok ang first runner-up ng Miss Israel 1998 na si Hagit Raz upang kumatawan sa kanyang bansa matapos umurong si Miss Israel 1998 Linor Abargil dahil hindi ito nakaabot sa *age requirement*. Kalaunan ay nagwagi si Abargil sa Miss World 1998 na naganap sa Seykelas. Iniluklok ang *first runner-up* ng Binibining Pilipinas 1998 na si Jewel May Lobaton matapos mapatalsik si Binibining Pilipinas-Universe 1998 Olivia Tisha Silang dahil sa problema sa pagkamamamayan.

#### Mga pagbalik at mga pag-urong sa kompetisyon 
Unang sumali sa edisyong ito ang bansang Anggola, at bumalik ang mga bansang Gana, Gran Britanya, Guam, Hapon, Niherya, Nikaragwa, Noruwega, Olanda, at Yugoslavia. Huling sumali noong 1991 ang Yugoslavia, noong 1995 ang Guam, Hapon, Niherya, at Nikaragwa, at noong 1996 ang Gana, Gran Britanya, Noruwega, at Olanda.

Hindi sumali ang mga bansang Bermuda, Kapuluang Turks at Caicos, at Lupangyelo sa edisyong ito. Hindi sumali sina Harpa Lind Hardardottir ng Lupangyelo at Joanne Darrell ng Bermuda dahil sa hindi isiniwalat na dahilan. Hindi sumali ang Kapuluang Turks at Caicos matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

## Mga resulta 
### Mga pagkakalagay 
#### Mga iskor sa kompetisyon 
### Mga espesyal na parangal 
#### Best National Costume 
## Kompetisyon 
### Pormat ng kompetisyon 
Kaunting pagbabago sa pormat ng kompetisyon ang ipinatupad ng Miss Universe. Sampung mga *semi-finalist* ang napili sa pamamagitan ng paunang kompetisyon at ang mga *closed-door interview*. Lumahok sa *casual interview, swimsuit competition* at *evening gown competition* ang sampung mga *semi-finalist,* at kalaunan ay napili ang limang pinalista imbis na anim. Limang pinalista ang sasabak sa paunang question-and-answer round, at tatlong pinalista naman ang sumabak sa *final question* at *final walk*.

### Komite sa pagpili 
* Cindy Adams – Amerikanang manunulat at kolumnista sa New York Post
* María Conchita Alonso – Benesolanang aktres at modelo
* Richard Chamberlain – Amerikanong aktor
* Elaine Farley – *Senior editor* para sa Sports Illustrated
* Richard Johnson – Amerikanong kolumnista para sa New York Post
* Shemar Moore – Amerikanong aktor at modelo
* Elvis Stojko – Kanadyanong *figure skating world champion*
* Vivienne Tam – Tsino-Amerikanang *fashion designer*

## Mga kandidata 
Walumpu't-isang kandidata ang lumahok para sa titulo.

## Mga tala 

## Mga sanggunian 
## Panlabas na kawing 
* Opisyal na website

Kategorya:1998
Kategorya:Miss Universe